Årsmelding for 2020 i Harstad Seilforening

Årsberetningen skal gi et bilde av aktiviteten i klubben i året som har gått, og inkluderer styrets arbeid og eventuelle undergruppers aktivitet. Sammen med regnskapet skal årsberetningen gi et godt bilde på aktivitet og økonomisk status i klubben.

**Generelt:**

Sesongen har vært sterkt preget av koronasituasjonen, med restriksjoner rundt det sosiale. Aktiviteten har forsøksvis vært opprettholdt med onsdagsregattaer, SeilUt-programmet og seilhelger omtrent etter programmet i et normalår. Det har ikke vært lov å seile regatta med mer enn to om bord, og treningsseilaser (onsdags-) med mer enn tre personer om bord. Foreningen har ikke hatt organiserte fysiske møter.

**Styre**

Følgende styre har fungert i 2020:

Leder: Knut Godø

Nestleder: Kristian Moss

Kasserer: Helene Hamre

Styremedlemmer: Yngve Andreassen, Ann-Kristin Stormo,

Vara: Roar Holtborg, Gunnar Stormo

Valgkomité: Vidar Dinesen, Øyvind Stormo

Revisor: Geir Eidnes og Jon-Arne Torbergsen

Teknisk komité: Roar Holtborg, Knut Godø

Medlemmer pr 31. januar 2019

År tot ant Hovedmedl Mistet nye Husst.medl mistet nye Herav <26 år

2015 32 22 2 10 1

2016 37 25 3 13 3 1

2017 33 23 2 10 3 1

2018

2019 15

2020 18

**Styrets arbeid**

Det har vært avholdt 6 styremøter. Kommunikasjon har ellers foregått på Messenger, SMS, telefon og epost.

Styrets arbeid har for det meste vært innrettet mot å gjennomføre terminfestede arrangement.

En del idearbeid er gjennomført rundt klubbhuset og området rundt. Uformell kontakt er tatt med Harstad Båtforening om et samarbeidsprosjekt for å gjøre uteområdet mer egnet for foreningens medlemmer.

**Troms seilkrets**

Seilkretsens ser ut til å ha opphørt å eksistere. Kontakt på personlig plan med Senja, Tromsø og BSF Lofoten seilforeninger.

**Regatta**

**Prologer 2020**

Iveren etter å komme i gang med kappseiling ga seg utslag i en hurtig sammenkalt sesongprolog 13. mai. Tre båter stilte til start igod vind. Iveren var så stor etter å komme i gang at en Prolog 2 ble sammenkalt onsdagen deretter. Fire startet. Vidar Dinesen tok hjem begge.

**HSF Harstadseilasen 2020**

Seilasen er klubbens eneste distanseseilas, med historie fra 1891, og moderne historie fra 2008. Årets utgave var preget av lite vind og koronarestriksjoner. Bare tre båter stilte til start, med to seilere i hver båt, og den vanligvis ca 21 nm lange banen ble avkortet til ca 16 nm. Jon Arne Torbergsen i Skarv II ble vinner.

**HSF Festspillregattaen**

Årets festspillregatta ble avlyst.

**HSF Klubbmesterskap 2020**

Klubbmesterskapet ble avholdt 29. og 30. august. Seks båter stilte til start, blant dem en gjest fra Narvik SF. To korte seilaser ble gjennomført på Harstad havn første dag, én ble gjennomført andre dag. Brukbare vindforhold. Roar Holtborg i Fomle vant sammenlagt.

**HSF SeilUt 2020**

Første utgave av HSF SeilUt ble gjennomført. I korthet et opplegg med 10 destinasjoner i Harstad og Øyriket. Medlemmer på tur er bedt om å registrere på hjemmesida for hvert besøk ved en av destinasjonene. 12 registreringer ved fristens utløp 10. november viser at prosjektet har potensial, og det er utarbeidet en utgave for kommende sesong.

**HSF Onsdagsregattaen**

14 runder av Onsdagsregattaen ble avviklet, seks før ferien, og åtte etter. Samlet deltok seks båter i en eller flere regattaer. Fem gjennomførte seks eller flere runder, og kvalifiserte dermed til tellende sammenlagt. Vinner ble Roar Holtborg i Fomle.

**Deltakelse i andre regattaer**

Fomle, El-Dorado og Skarv II forsvarte klubbens farger i Senja Rundt.

For styret i Harstad Seilforening

Knut Godø, leder